ရခိုင်မှင်လုပ်နည်း

ရခိုင်မှင်လုပ်တေခါ သပြီပင်၊ ချချားပင်၊ ကဇုပင် စရေ သစ်ပင်က သစ်ခေါက်တိကို အစိမ်းခွါယူပြီး ရီနန့်စိမ်ထားရပါရေ။ ယင်းမှာ ကဇုသီး၊ ချချားသီးရို့ကိုလေ့ ထောင်းထုလို့ ထည့်ရပါရေ။ သံတို၊ သံစတိကိုလေ့ ထည့်ရပါရေ။ သင့်တော်ရေ အချိန်ထိ (တပတ်-လခွဲခန့်) စိမ်ထားရရေ။ ယင်းကို အထပ် အထပ် စစ်လို့ အဖတ်တိကို ဆယ်ပြီး ရီနံမှိုင်း၊ သဲခြံမှိုင်းရို့ကို ထည့်ပသာ အကြိုင်က အနစ်နီးပါး စာရွီး ရယောင်ထိ မီးအီးအီးနန့် တဆတ်ဆတ် ချက်ရပါရေ။ မင်စက်ချကြည့်လို့ မင်ထင်းရာ ‘တက်ယာ” ဆိုကေ မီးကချလို့ ရပါယာ။ တာရှည် ထိန်းသိမ်း ထားပါဖိ။ ကလောင်နန့် အသုံးပြု စာရွီးလို့ ရပါယာ။ရခိုင်စိုင်းဒြားဖွေ့(ပုရပိုက်မူ) ဓမ္မဇေယျ (ရက္ခဘေရီတည်းဖြတ်)၊ ၂၀၂၃ ခုနှစ်၊ စာ-၁၁

ကဏ္ဍ:ရခိုင်လက်မှုပညာ